**Ministru kabineta noteikumu projekta „Kārtība, kādā aizliedzama vai ierobežojama satiksme” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par autoceļiem” 5. panta trešā daļa, Ceļu satiksmes likuma 8. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošajos Ministru kabineta 1998. gada 15. decembra noteikumos Nr. 456 „Noteikumi par autoceļu valsts aizsardzību un kārtību, kādā ieviešami transportlīdzekļu satiksmes aizliegumi un ierobežojumi” (turpmāk – MK noteikumi Nr. 456) ir nepieciešams izdarīt šādus grozījumus:1. Precizēt kārtību, kādā autoceļa īpašnieks informē sabiedrību par satiksmes aizliegumu vai ierobežojumiem.Šobrīd no likuma „Par autoceļiem” ir izslēgta 5. panta piektā daļa, kas noteica, ka par valsts autoceļu un pašvaldību ceļu lietošanas aizliegumu vai ierobežošanu ir jāpaziņo oficiālajā izdevumā „Latvijas Vēstnesis”, kā arī vietējā laikrakstā. Savukārt MK noteikumu Nr. 456 5. punkts nosaka, ka informāciju par to, ka uz valsts autoceļiem vai pašvaldību ceļiem tiek aizliegta vai ierobežota transportlīdzekļu satiksme, attiecīgais ceļu pārvaldītājs desmit dienas pirms aizlieguma vai ierobežojuma stāšanās spēkā publicē oficiālajā izdevumā „Latvijas Vēstnesis”, kā arī attiecīgajā vietējā laikrakstā, norādot autoceļa posmu, ierobežojuma veidu, termiņu un kontakttālruni. Publicējot datus oficiālajā izdevumā „Latvijas Vēstnesis” un laikrakstos, tiek patērēti ievērojami resursi un nav iespējams nopublicēt datus pilnā apjomā, kā to paredz MK noteikumu Nr. 456 5. punkts, līdz ar to pārsvarā tiek publicēti tikai tie dati, kuri ir spēkā ievērojamu laika periodu.Valsts akciju sabiedrība „Latvijas Valsts ceļi” nodrošina aktuālākās informācijas par satiksmes aizliegumiem vai ierobežojumiem uz valsts autoceļiem pieejamību savā tīmekļa vietnē vienkopus ar pārējiem satiksmes datiem un braukšanas apstākļiem, tai skaitā arī informāciju par noteiktajām autoceļu ikdienas uzturēšanas klasēm, kā to paredz Ministru kabineta 2010. gada 9. marta noteikumu Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 15. punkts.2. Svītrot no MK noteikumiem Nr. 456 sadaļu par pašvaldību, uzņēmumu un māju ceļu pievienošanu valsts autoceļiem, jo šos jautājumus regulē Ministru kabineta 2008. gada 7. jūlija noteikumi Nr. 505 „Noteikumi par pašvaldību, komersantu un māju ceļu pievienošanu valsts autoceļiem”.3. Svītrot normu par transportlīdzekļu svēršanu, lai noteiktu to pilnu masu un slodzi uz asīm un pārbaudīt transportlīdzekļu gabarītu un citu tehnisko rādītāju atbilstību, jo šādas darbības neparedz deleģējums.4. Precizēt kārtību, kādā tiek atļauta satiksmes ierobežošana un aizliegšana publisku izklaides un svētku pasākumu, sapulču, gājienu un piketu laikā uz ceļiem, kā arī ārvalstu amatpersonu vizīšu laikā.5. Noteikt, ka satiksme var tik ierobežota vai aizliegta arī būvdarbu, kas nenotiek uz ceļa, kā arī citu darbu, piemēram, filmēšanas darbu laikā, ja tas objektīvi nepieciešams. Kārtību, kādā pēc administratīvā akta par atļauju veikt būvdarbus izdošanas, esot saskaņojumam izmantot būvdarbu laikā noteikto ceļa posmu, tiek saskaņots faktiskais būvdarbu veikšanas laiks attiecīgajā ceļa posmā, kā arī kādā būvniecības ierosinātājs pirms administratīvā akta par atļauju veikt būvdarbus izdošanas saskaņo ar ceļu valdītāju vai īpašnieku attiecīgo būvdarbu veikšanu ceļa zemes nodalījuma joslā vai šīs joslas izmantošanu būvdarbu laikā, nosaka pašvaldības saistošajos noteikumos, kas izdoti saskaņā ar likuma „Par pašvaldībām” 43. panta pirmās daļas 11. punktu (par republikas pilsētas vai novada pašvaldības inženierkomunikāciju un transporta infrastruktūras aizsardzību).6. Precizēt, ka Noteikumu projekts attiecas arī uz ielām, ne tikai uz pašvaldību autoceļiem.7. Noteikt, ka satiksmi uz ceļiem var ierobežot vai aizliegt gadījumos, kad pa ceļiem tiek pārvietota Nacionālo bruņoto spēku militārā tehnika.Saskaņā ar Nacionālo bruņoto spēku likuma 6.1 panta otrās daļas „c” apakšpunktu Militārā policija aizsardzības ministra noteiktajā kārtībā pavada kolonnas un apsargā militārās kravas, regulē NBS transportlīdzekļu kustību un veic tās kontroli (satiksmes uzraudzību), regulē citu transportlīdzekļu kustību un veic tās kontroli (satiksmes uzraudzību) Aizsardzības ministrijas valdījumā esošajos objektos, apsargājamajos objektos un militāro pasākumu norises vietās, kā arī regulē citu transportlīdzekļu kustību pavadāmo kolonnu, NBS transportlīdzekļu un apsargājamo militāro kravu pārvietošanās maršrutos, kā arī saskaņā ar likuma 3.1 daļu regulē transportlīdzekļu kustību to personu pārvietošanās maršrutos, kuru aizsardzību (apsardzi) saskaņā ar šo likumu veic Militārā policija, kā arī citās vietās, ja tas nepieciešams minēto personu aizsardzības (apsardzes) nodrošināšanai.8. Noteikt, ka sevišķi neatliekamos gadījumos satiksmi uz ceļiem ierobežo vai aizliedz policijas darbinieki un citas amatpersonas, kuras tam pilnvaro likumi un citi normatīvie akti. Policijas darbinieki sevišķi neatliekamos gadījumos satiksmi uz ceļiem var ierobežot vai aizliegt, piemēram, satiksmes negadījumu vietās, ugunsgrēku dzēšanas un glābšanas darbu vietās, dabas un tehnogēno katastrofu vietās, transportlīdzekļu (kolonnu) pavadīšanas laikā).Ņemot vērā nepieciešamo grozījumu apjomu un pamatojoties uz Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, ir sagatavots jauns Ministru kabineta noteikumu projekts.Noteikumu projekts nosaka kārtību, kādā ieviešami satiksmes aizliegumi un ierobežojumi, kādos gadījumos ir pieļaujami satiksmes aizliegumi vai ierobežojumi, nosaka institūcijas, kas pieņem lēmumu par satiksmes aizliegumiem vai ierobežojumiem, kārtību, kādā sabiedrība informējama par satiksmes aizliegumiem vai ierobežojumiem, kā arī nosaka tos transportlīdzekļu veidus, uz kuriem šie aizliegumi vai ierobežojumi neattiecas. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transportlīdzekļu vadītāji un visi iedzīvotāji, valsts akciju sabiedrība „Latvijas Valsts ceļi”, pašvaldības, VSIA „Latvijas Vēstnesis” |
| 2. | Tiesiskā regulējuma ietekme uz tautsaimniecību un administratīvo slogu | 1. Informācija par satiksmes ierobežojumiem un aizliegumiem vairs nebūs jāpublicē oficiālajā izdevumā „Latvijas Vēstnesis”.2. Valsts akciju sabiedrībai „Latvijas Valsts ceļi” par satiksmes ierobežojumiem un aizliegumiem uz valsts autoceļiem būs elektroniski jāinformē pašvaldība, kuras teritorijā satiksmes aizliegums vai ierobežojumi ieviesti. |
| 3. | Administratīvo izmaksu monetārs novērtējums | Noteikumu projekts paredz, ka valsts akciju sabiedrība „Latvijas Valsts ceļi” elektroniski informē pašvaldību, kuras teritorijā ir ieviests satiksmes aizliegums vai ierobežojumi.Ja pieņem, ka vidēji šādu informāciju viena valsts akciju sabiedrība „Latvijas Valsts ceļi” reģionu nodaļa sniedz 8 reizes gadā, ka informācijas sagatavošanai ir nepieciešamas 1 stunda un 1 darbinieka vidējā stundas samaksas likme ir 11,80 *euro*, tad aptuvenās administratīvās izmaksas ir 94,40 *euro* gadā. Ņemot vērā, ka valsts akciju sabiedrībā „Latvijas Valsts ceļi” ir 26 reģionu nodaļas, kurās viens darbinieks nodarbojas ar šādas informācijas sagatavošanu, tad aptuvenās administratīvās izmaksas ir 2454,40 *euro* gadā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informācija par satiksmes ierobežojumiem un aizliegumiem vairs nebūs jāpublicē oficiālajā izdevumā „Latvijas Vēstnesis”, līdz ar to, pieņemot, ka vidēji viena sludinājuma publicēšana oficiālajā izdevumā „Latvijas Vēstnesis” izmaksā aptuveni 40 *euro*, un 2014.gadā uz satiksmes ierobežojumi vai aizliegumi uz valsts autoceļiem ir bijuši noteikti 214 reizes, valsts akciju sabiedrības „Latvijas Valsts ceļi” ietaupījums gadā ir aptuveni 8560 *euro*, VSIA „Latvijas Vēstnesis” potenciālie ieņēmumi samazināsies par 8560 *euro* gadā. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Satiksmes ministrijas mājas lapā, sadaļā „Izstrādē esošie attīstības plānošanas dokumenti un tiesību akti ”. |
| 2. | Sabiedrības līdzdalība projekta izstrādē | Priekšlikumi nav saņemti. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”, Valsts policija, pašvaldības, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Satiksmes ministra p. i.

iekšlietu ministrs R. Kozlovskis

Vīza: valsts sekretārs K. Ozoliņš

2015.11.11. 15:15

1372

A. Granīta,

67028157, Andra.Granita@lvceli.lv

D. Suveizda,

67028253, dace.suveizda@sam.gov.lv